முதல் கேள்வி மிகவும் ஞாயமானது. ஆராய்ச்சி பார்வையில்லாமல் கூட ஆவுடையார் கோயிலின் கருவறையை பார்க்கும் யாருக்கும் எளிதில் எழும். இதற்கு பதில் காணுதல் அவ்வளவு கடினமான கார்யமில்லையே. அத்திருக்கோயிலில் இறைவனுக்கு தொண்டு புரியும் பூஜகர்களை கேட்டால் சொல்லியிருப்பார்கள் அவ்வாவுடையாரில் துளையிருக்கா இல்லையாவென்று. அவர்களிடம் கேட்க மனம் விரும்பாவிட்டாலென்ன, திருவாவடுதுறை ஆதீன குருமுதல்வரை அணுகியிருந்தால் அவர் தெளிவு படுத்தியிருப்பாரே. அவரை தொடர்பு கொள்ள சித்தாந்த பெருமன்றத்தார் உதவியிருப்பார்களே. இப்படி அடிப்படை ஆதார தோற்றுவாயில்களாக உள்ள யாரையும் சென்று கேளாமல் செய்யப்படும் இது போன்ற விளையாட்டுகள் எந்த வகை ஆராய்ச்சியை சேரும்?